Kaišiadorių kultūros centro
2023 m. spalio mėnesio renginiai
	Data, laikas
	Renginys
	Vieta
	Atsakingas asmuo
	Aprašymas

	1 d.
14.00 val.
	Tarptautinės pagyvenusių žmonių asociacijos 30-mečio šventė „Būkime kartu“
	Kaišiadorių kultūros centras
	Arnoldas Škimelis
	Tarptautinės pagyvenusių žmonių asociacijos 30-mečio šventė.

	3 d. 
16.00 val.
	Mokytojų diena
	Kaišiadorių kultūros centras
	Arnoldas Škimelis
	Mokytojų dienos šventė.

	4 d.
18.00 val
	Fortepijono virtuozų dueto DUO BIZ'ART iš Belgijos koncertas
	Kaišiadorių kultūros centras
	Aistė Gudeliauskaitė
	Spalio 4 dieną 18.00 val. kviečiame į patį išskirtiniausią muzikinį renginį šiais metais Kaišiadorių kultūros centre – koncertą, kuriame aštuoniasdešimt aštuoniais vieno fortepijono klavišais tuo pačiu metu žaidžia keturios rankos, dvidešimt pirštukų ir dviejų muzikantų širdys... Tai – fortepijono virtuozai iš Belgijos, duetas „b!zart”, kurį 2004 metais įkūrė du talentingi pianistai André Roe ir Geoffrey Baptiste.
Pasišventę muzikantai kasmet organizuoja turus Europoje dalindamiesi savo meile muzikai su įvairių tautų žiūrovais. Jų muzikinėse programose, pasižyminčioje unikaliu repertuaru, skamba kūriniai nuo romantizmo epochos iki 20-am amžiui būdingos muzikos, klasikiniai hitai pinasi su mažiau žinomais, nepelnytai užmirštais šedevrais.
Charizmatiškas ir teatrališkas duetas pritraukia vis naujus klausytojus, dovanodamas jiems keliones į muzikinį pažinimą ir garsų pasaulį. Tad nelikite be išskirtinio muzikinio vakaro!
Koncertas nemokamas.

	6 d.
18.00 val.
	Kino filmas „Aš gyvas“
	Kaišiadorių kultūros centras
	Arnoldas Škimelis
	Žanras: Komedija
Sukurta: Lietuva
Platintojas: Stambus planas, UAB
Režisierius: Robertas Kuliūnas
Vaidina: Leonardas Pobedonoscevas, Milda Noreikaitė, Andrius Žiurauskas
Kino teatruose nuo: 2023-09-29
Trukmė: 1h 40 min
Cenzas: N-13. 7-12 m. vaikams būtina suaugusiojo palyda.
Keturiasdešimties metų Tomas Papartis (aktorius Leonardas Pobedonoscevas) yra paprastas žmogus, gyvenantis paprastą gyvenimą. Vieną dieną sistemos klaida jį oficialiai paskelbia mirusiu. Tai reiškia, kad banko kortelės nebeveikia, butas perduotas valstybei, o žmogaus – lyg nebuvę. Čia ir prasideda Tomo kova už įrodymą kad jis – gyvas! Į pagalbą jam atskuba du draugai – Artūras (aktorius Andrius Žiurauskas) ir Justina (aktorė Milda Noreikaitė), kurie pataria, kad vienintelis ginklas kovoje prieš biurokratiją yra viešumas. O geriausia jo apraiška – rinkimai į miesto merus. Tomas su draugais įsivelia į reklaminę mero rinkimų kampaniją. Ar Tomui pavyks laimėti mero postą? Ar pavyks išsiaiškinti, kas jį paskelbė mirusiu? Ar jis įrodys, kad yra gyvas? O gal pergalę švęs tarp Tomo ir Justinos netikėtai užsimezgusi meilė..

Bilieto kaina 6 Eur. Bilietai platinami Kaišiadorių kultūros centro kasoje.


	12 d.
10.00 val.
	Kaišiadorių krašto neįgaliųjų sąjungos renginys „10 metų kartu“
	Kaišiadorių kultūros centras
	Arnoldas Škimelis
	Kaišiadorių krašto neįgaliųjų sąjungos jubiliejinė šventė.

	13 d.
18.00 val.
	Hiperband – legendinės dainos
	Kaišiadorių kultūros centras
	Arnoldas Škimelis
	Legendinės dainos grįžta su nauju trenksmu ir naujai romantiškai!
Kviečiame prisiminti netgi kelis dešimtmečius atgalios! Leiski savo sielai lengvai palinguot… Auksinės dainos, kurios pažadina širdį net žiemą, auksinės dainos, kuriomis siunčiame Jums hiperbolišką žinutę kiekvienam.
„Aš dar dainuosiu“ – dainuokime kartu, linguokime kartu, dainoje gyvas džiaugsmas!
„Pamiršk mane” – paleiskime tai, kas paseno, ir pasitikime artėjantį pavasarį pakylėtai!
„Vandens ženklai” – sulaukime pavasariško burto, kuris pasirodys kiekvienam netikėtu būdu!
„Sugrįžk“ – jei kažko išties ilgimės, ištarkime tai drąsiai, ištarkime tai garsiai!
„Laužai” – daina suartina, kai kartu ugnimi šalia žėruoja jausmas!
Ir dar daug kitų dainų, kuriomis drebinsime sceną, virpinsime Jūsų širdis, ošime, plosime ir džiūgausime galėdami dainų pėdsakais pakeliauti dešimtmečiais atgalios...
Vieni prisimena kaip šias dainas mintinai skandavo koncertuose, kiti prisimena savo šokių ritmus diskotekose, dar kitiems – šios dienos šiandien skamba kaip visiškas atradimas. Tai muzika išsiilgusiems nostalgiško skambesio, vertinantiems gyvą garsą ir išjaustą melodiją. Išduosime paslaptį – po mūsų koncertų esamos poros dar labiau pamilsta viena kitą, vienišiai atranda savas puseles, o besipykstantys susitaiko. Koks gi tai receptas? Užburiančių dainų aranžuotės skatina Jūsų širdis plakti magiškai greitesniu ritmu.
Bilietus platina bilietai.lt, bilieto kaina 15-18 Eur.

Bilietus įsigyti galite bilietai.lt: HIPERBAND - LEGENDINĖS DAINOS / Kaišiadorys - 13.10.2023 - Kaišiadorių kultūros centras - Bilietai


	17 d.
18.00 val.
	Kino filmas „Greiti ir pūkuoti“
	Kaišiadorių kultūros centras
	Arnoldas Škimelis
	Žanras: Animacija, nuotykių, šeimos
Sukurta: JAV, Didžioji Britanija
Trukmė: 1h 33 min
Cenzas: Įvairaus amžiaus žiūrovams
Lėtieji loriai – švelnūs ir mieli gyvūnai, kurie, žinoma, garsėja ir savo lėtumu. Mūsų herojus yra išties išskirtinis: jis dievina greitus automobilius ir svajoja sudalyvauti tikrame ralyje. Vienas netikėtas susitikimas keičia lėtapėdžio gauruočiaus gyvenimą ir jis gauna pasiūlymą sudalyvauti lenktynėse. Surinkęs patrakusių draugų komandą, mažasis loris leidžiasi į keturių dienų nuotykį. Jau greitai jis supranta, kad šios lenktynės pilnos pavojų ir spąstų. Tik draugų padedamas ir drąsios širdies vedinas, jis priima iššūkį ir leidžiasi į didžiausią savo gyvenimo nuotykį.
Filmas dubliuotas lietuviškai be subtitrų.
Lietuviškai įgarsina: Liucija Nanartavičiūtė, Konstantinas Novopolskij, Andrius Žiurauskas, Akvilė Žirgulytė, Gian Luca Demarco, Jurga Kalvaitytė, Saulius Bagaliūnas, Eglė Tulevičiūtė

Bilieto kaina 5 Eur. Bilietai platinami Kaišiadorių kultūros centro kasoje.

	19 d.
18.00 val.
	Šokio spektaklis „Niekur, bet ne čia“
	Kaišiadorių kultūros centras
	Aistė Gudeliauskaitė
	Spektaklis, įkvėptas paveikslų.
Naujausio Nuepiko šokio trupės spektaklio „Niekur, bet ne čia“ centre – žmogus ir kasdienės jo transformacijos. Spektaklyje gvildenamas žmogiškosios prigimties ribotumas ir neišmatuojamas noras pažinti save bei pasaulį. Tai spektaklis apie autentiškumo, kūrybiškumo ir vidinio savęs paieškas.
Spektaklyje trupės nariai įkvėpimo semiasi iš airių tapytojo Francis Bacono drobių. Unikalia raiška garsėjęs menininkas, Antrojo Pasaulinio karo metraštininkas, savo darbuose vaizdavo sumaitotus, deformuotus žmonių kūnus, skausmo ir baimės perkreiptus veidus. Nejauki akistata su tamsiąja žmonijos puse ir dažnai tapytojo drobėse atsikartojantis „įstiklinto“ žmogaus motyvas – tampa ir spektaklio „Niekur, bet ne čia“ vedančiąja linija. Spektaklis gali būti suprantamas kaip vizualus kūrinys, kuriame siekiama kalbėti vaizdiniais ir metaforomis.

Kūrybinė komanda: Adrian Carlo Bibiano, Marius Pinigis, Andrius Stakelė, Mantas Ūsas, Mantas Stabačinskas, Vilma Pitrinaitė
Spektaklio muzika: Andrius Stakelė
Šviesų dizainas: Renaldas Bartulis
Spektaklio scenografija: Aistis Lansbergas
Trukmė: 53 min.
Premjera: 2022 m.
Projektą dalinai finansuoja: Lietuvos kultūros taryba

Bilietus platina bilietai.lt. Bilietus prieš renginį galėsite įsigyti Kaišiadorių kultūros centre.

	21 d.
14 val.
	Renginių ciklo „Kaišiadoriečiai – dzūkai ar aukštaičiai?“ pramoginis folklorinis simpoziumas
	Kaišiadorių kultūros centras
	Audrius Baniūnas
	2023 metų spalio 21 d. 14 val. kviečiame į pramoginį folklorinį simpoziumą „Kaišiadoriečiai – dzūkai ar aukštaičiai?“. Simpoziumas, iš graikų kalbos, gali būti mokslo darbuotojų konferencija arba puota su muzika, pramogomis, pokalbiais, žaidimais. Mes pasirinkome senąjį antrąjį variantą. Todėl kviečiame kartu su tikrais aukštaičiais (Zarasų folkloro ansamblis „Seluona“ vad. Diana Skvarčinskaitė), kartu su tikrais dzūkais (Varėnos kultūros centro folkloro ansamblis „Žeiria“, vad. Vaida Naraševičiūtė) ir kaišiadoriečiais (Folkloro ansamblis „Verpeta“, vad. Valerija Jankauskienė ir jaunimo folkloro ansamblis „Žilvita“, vad. Laima Morkūnienė) pasinerti į muzikinį, kostiuminį, kulinarinį folklorinį žaidimą, kurio metu bandysime atsakyti į svarbų klausimą: kaišiadoriečiai – dzūkai ar aukštaičiai?

	24 d.
18.00 val.
	VšĮ ,,Aerobinės gimnastikos klubo „Šuolis“ renginys
	Kaišiadorių kultūros centras
	Arnoldas Škimelis
	Gimnastikos klubo „Šuolis“ naujausios programos pristatymas.

	26 d. 
12.00 val.
	Lietuvos neįgaliųjų draugijos meno kolektyvų koncertas-konkursas „Vilties paukštė“
	Kaišiadorių kultūros centras
	Arnoldas Škimelis
	Lietuvos neįgaliųjų draugijos meno kolektyvų koncertas-konkursas.

	27-29 d.

	Lietuvos suaugusiųjų mėgėjų teatrų apžiūra šventė „Atspindžiai“
	Kaišiadorių kultūros centras
	Jonas Andriulevičius
	Siekiant skatinti suaugusiųjų mėgėjų teatrų plėtrą, meninio lygio augimą, regionų teatro tradicijų bei nacionalinės dramaturgijos puoselėjimą, 2023 m. rengiama XXVI Lietuvos suaugusiųjų mėgėjų teatrų apžiūra šventė „Atspindžiai“.
Spalio 27-29 dienomis, kaišiadoriečiai turės galimybę pamatyti daugiau nei 10 spektaklių iš visos Lietuvos teatro trupių.
Visi spektakliai nemokami.

	31 d.
19.00 val.
	„Humoro klubas“ Kaišiadoryse su programa „Kelyje 3“
	Kaišiadorių kultūros centras
	Arnoldas Škimelis
	Važiavimas magistraliniais keliais, šunkeliais, greičio viršijimas, nemalonūs pokalbiai su policija, pakelių plėšikai, grobiantys jūsų krovinį ir puolantys vairuotojus beisbolo lazdomis. Ir galiausiai kulminacija – pergalingas šūksnis, įveikus visas kliūtis, greičiausiai ir pelningiausiai atvežus rūpimą krovinį – programą „Kelyje 3“ į Kaišiadoris!
Į sceną lips:
Paulius Ambrazevičius
Mantas Bartuševičius
Vaidotas Šiožinis
Durys: 18:30
Pasirodymas: 19:00
N16. Informacija gali daryti neigiamą poveikį nepilnamečiams.

Bilietus platina bilietai.lt

	Data, laikas
	Paroda
	Vieta
	Atsakingas asmuo
	Aprašymas

	3 –  lapkričio 7 d.
	Respublikinio dailės mokytojų tapybos plenero paroda
	Kaišiadorių kultūros centras
	Lina Urbanavičienė
	Ukmergėje ketverius metus (2019-2022 m.) vyko respublikiniai dailės mokytojų tapybos plenerai „Ukmergės diena“. Antrasis tapybos pleneras „Ukmergės diena 2020“ buvo išaugęs į tarptautinį. Nors dėl karantino į jį susirinko dalyviai tik iš Lietuvos, tarptautinė plenero paroda, dalyvaujant Lenkijos dailės pedagogams, buvo surengta  virtualioje erdvėje.
Katalogus galima pavartyti: https://issuu.com/jolitaslepetiene/docs/ukmerges_diena_2020_final
https://issuu.com/jolitaslepetiene/docs/ukmerges_diena_2021_issuu
Plenerų metu dalyviai, susipažinę su istoriniu kontekstu,  tapė patikusius motyvus, Ukmergės krašto žymiausius kultūros ir architektūrinio paveldo objektus: Ukmergės senamiestį,   Vaitkuškio rūmus, Siesikų pilį , Leonpolio dvarą. Pasak jo iniciatorės, kuravusios šį plenerą visus ketverius metus,  dailės mokytojos ekspertės Jolitos Šlepetienės, įkvėpti vaizdingų, džiugių susitikimų su kolegomis  akimirkų,  pleneruose   susirinkdavo dailės mokytojai iš Kaišiadorių, Vievio, Biržų, Širvintų, Lentvario, Zarasų,  Molėtų, Telšių, Kalvarijos,  Jonučių ir Ukmergės. Pleneruose dalyvavo garbės svečiai: Ieva Skauronė,  Aleksandras Vozbinas (2019, 2020 m.), Kazys Kęstutis Šiaulytis, Žydrūnas Mirinavičius, Tomas Jurgis Daunora, kraštietis tapytojas Egidijus Darulis.
Parodoje dalyvauja: 
Adelė Kasputienė, Aldona Ragelskienė, Asta Radimonienė, Aušra Urbikienė, Birutė Žilėnienė, Dainius Tijūnėlis, Egidijus Darulis, Gražina Visockienė, Inga Armanavičiūtė, Jolanta Žalalienė,  Jolita Grigucevičienė, Jolita Šlepetienė, Jonas Lukša, Kristina Darulienė,  Kristina Tokarevienė, Lina Dieninė, Ramunė Sladkevičiūtė Dainienė, Rita  Marcinkevičienė, Romualda Zareckienė, Uršulė Jankūnaitė,  Zita Dikienė.

Plenerus organizavo Ukmergės meno mokykla ir Ukmergės švietimo pagalbos tarnyba, rėmė Ukmergės rajono savivaldybė, UAB  „Ekomarket “.


	3 – 31 d.
	Viltautės Krupickaitės tapybos paroda ,,Likimas, charakteris, materializmas“
	Kaišiadorių kultūros centras
	Lina Urbanavičienė
	,,Nuo 2007 metų esu  nepriklausoma kūrėja. Noras kurti atėjo kartu su liga, man diagnozuota šizofrenija, bet vis bandau sau įrodyti, kad tai dar ne nuosprendis. Šia  paroda, noriu pakalbėti apie žmogaus prigimtį, apie skleidimąsi, ir materializmo gniaužtus, kurie seka bet kokią, sveiką ar ligotą dvasią.“ ( Viltautė Krupickaitė)


	6 – lapkričio 5 d
	Tarptautinio tapybos plenero ,,Kaišiadorių kraštas dailininkų akimis. Nemaitonys” dalyvių darbų paroda 
	Prienų kultūros centras
	Lina Urbanavičienė
	Tarptautinis tapybos pleneras „Kaišiadorių kraštas dailininko akimis“ vyksta nuo 2016 metų. Projekto tikslas –  skatinti tarptautinį bendradarbiavimą bei patirties pasidalijimą tarp Lietuvos ir užsienio šalių menininkų, Plenero tema – kultūros paveldo objektai. Kasmet plenero dalyviai gyvena ir kuria vis kitoje rajono seniūnijoje.. Taip tapybos darbuose įamžinti Paparčių, Palomenės, Kruonio, Kaišiadorių miesto ir apylinkės bei Žiežmarių miestelio ir apylinkės kultūros objektai ir apylinkės. Šiame projekte yra dalyvavę dailininkai iš Ukrainos. Prancūzijos, Lenkijos, Vengrijos ir Lietuvos. 
Šiemet menininkai gyveno ir kūrė Nemaitonių seniūnijoje. Plenere dalyvavo dailininkai iš Lietuvos, Ukrainos ir Lenkijos.  Šių metų plenero tapybos darbų parodą jau vyko Žiežmarių kultūros cenyto Ringailių salėje. Iki 2024 metų šią ekspoziciją dar galės pamatyti  Punsko, Ukmergės, Prienų, ir Kaišiadorių igyventojai. 
Projektą finansuoja LKT ir Kaišiadorių rajono savivaldybė.

